Ο ρόλος της σύγχρονης ηθικής ηγεσίας για την εκπαίδευση ευπαθών κοινωνικών ομάδων. Κοινωνικές οπτικές και προσεγγίσεις στην Δευτεροβάθμια εκπαίδευση
Creators: name: Γερόπουλος, Παναγιώτης Χρήστου
Publisher: name: Aristotle University of Thessaloniki
Year: 2021
Subjects: Ηγεσία
Ηθική ηγεσία
Ευπαθείς κοινωνικές ομάδες
Leadership
Ethical leadership
Vulnerable social groups

description: Αντικείμενο της συγκεκριμένης εργασίας αποτελεί η διερεύνηση του παράγοντα της ηθικής στην διεύθυνση σχολικών μονάδων. Ειδικότερα, εξετάστηκε ο ρόλος του διευθυντή- ηγέτη στην διαχείριση της ετερότητας του μαθητικού πληθυσμού. Η εργασία έπειτα από θεωρητική αναφορά στα επιμέρους θέματα περιλαμβάνει ερευνητική διαδικασία με την οποία εξετάζεται η εφαρμογή πολιτικών και πρακτικών για τις ευπαθείς ομάδες. Σχετίζεται με το σύνολο των στάσεων και των ενεργειών του διευθυντή για την επίτευξη ενταξιακής εκπαίδευσης ανάμεσα στις διάφορες ομάδες του μαθητικού πληθυσμού. Η παρούσα έρευνα πραγματοποιήθηκε έχοντας ως στόχο την καταγραφή απόψεων, αντιλήψεων και πεποιθήσεων διευθυντών μέσης εκπαίδευσης από 2 μεγάλες πόλεις. Της Θεσσαλονίκης και της Λάρισας. Εξετάστηκε ένα δείγμα 43 διευθυντών. Το εργαλείο που επιλέχθηκε ήταν η ημι-δομημένη συνέντευξη. Μας δόθηκε η ευκαιρία να αφουγκραστούμε τις ανησυχίες τους για τα σύγχρονα προβλήματα που αντιμετωπίζει το ελληνικό σχολείο και τον τρόπο διαχείρισης των μαθητών που προέρχονται από ευάλωτες ομάδες. Ο ρόλος τους είναι πολύπλευρος καθώς είναι το ενδιάμεσα πρόσωπα ανάμεσα στα ανώτερα στελέχη της εκπαίδευσης, τους μαθητές, τους γονείς και την τοπική κοινωνία. Η περίοδος διεξαγωγής της έρευνας ήταν από τον Ιούλιο του 2020 έως και τον Οκτώβριο του 2020. Το εκπαιδευτικό σύστημα της χώρας μας κατά την περίοδο αυτή «βίωνε» την υγειονομική κρίση του Covid-19 με σημαντικές επιδράσεις σε πολλές εκφάνσεις της σχολικής ζωής. Μέσα από το κύριο θέμα της ηγεσίας και της διερεύνησης του, προέκυψαν σημαντικά ευρήματα για την εξ αποστάσεως διδασκαλία που πραγματοποιήθηκε μεταξύ Μαρτίου και Μαΐου και τις διφορούμενες απόψεις που συγκεντρώνονται γύρω από αυτό το ζήτημα. Η αναζήτηση της ξενόγλωσσης βιβλιογραφίας έγινε σε μηχανές αναζήτησης όπως είναι το Jstor, το Sage Journal και το Scopus με την εύρεση έγκυρων επιστημονικών άρθρων. Τέλος, μεγάλο προβληματισμό προκαλεί η στήριξη που δίνει η πολιτεία ιδιαίτερα στις μέρες μας προς το εκπαιδευτικό σύστημα και τις σχολικές μονάδες. Το σχολείο διαπλάθει χαρακτήρες και προετοιμάζει τους αυριανούς πολίτες. Πρόκειται για ένα μακροπρόθεσμο σχέδιο που δεν έχει άμεσα ανταποδοτικά οφέλη. Ωστόσο η «επένδυση» στην γνώση πρέπει να αποτελεί το κύριο μέλημα της οργανωμένης πολιτείας
description: The subject of this paper is to explore the factor of morality in managing school units. Specifically, the role of the principal- leader was examined in managing different aspects of the pupils’ background. The paper then includes the annotated bibliography for specific topics and the research process in which the implementation of policies and practices for the vulnerable groups is investigated. It is related with the principal’s attitudes and actions in order to achieve inclusive education among the various groups of the student population. This research is conducted aiming to record opinions, perceptions, and beliefs of secondary schools’ principals from two big cities: from Thessaloniki and from Larisa. A sample of 43 managers was examined. The tool chosen was the semi- structured interview. We had the opportunity to listen carefully to their worries about the modern problems that the Greek schools face and the way that pupils from vulnerable groups are managed. The role is multilateral because they are the intermediate persons among the senior executives of education, pupils, parents, and the local community. The period of the research was from July 2020 to October 2020. The health crisis of Covid-19 was evident in the educational system of our country with significant effects on many aspects of school life. Through the main theme of leadership and its investigation, important findings emerged about distance learning that took place between March and May and the ambiguous views around this issue. Foreign language literature was searched on search engines such as Jstor, Sage Journal and Scopus by finding valid scientific articles. Finally, the support given by the state, especially nowadays to the educational system and the school units, causes great concern. The school shapes characters and prepares the citizens of tomorrow. This is a long - term plan that has no immediate reciprocal benefits. However, "investing" in knowledge must be the main concern of the organized state